"Setswana Puo ya Gae (HL)/P2 15 DBE/Ngwanaitseele 2016 NSC – Memorantamo POTSO 16: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. GA SE LORATO – MJ Magasa • Morero wa terama Ga se Lorato o agegile go ya ka moo ditiragalo tsa terama e, di o senolang ka teng. • Ditiragalo tsa terama e di tlhagisa morero o o tlhagelelang mo go yona gore ga se lerato, mme ke go ipapalela mo go Motsamai yo o neng a ithaya a re o a ratwa. • Kwa tshimologong, Motsamai o ratana le Angeline a ntse a itse gore o na le mosadi le bana, ka a ne a boleletse Lenkapere le Gosekwang gore o tlaa itisa a ntse a gadimile, ga a na go mo inaya go le kalo. • Se se supa fa go se na lerato mo go Motsamai, mme e le go tswela Angeline pelo fela. • Angeline o tswelela go ratana le Motsamai a ntse a lemoga gore tse Motsamai a di mmolelelang tsa gore ga a na lelapa, ke maaka. • O dira jaana a itse se a se batlang mo go Motsamai e leng go isiwa dihoteleng, go agelwa ntlo ya R60, 000 le go e tsenya fenitšhara. • Morago ga go bona dilo tse a neng a di batla mo go Motsamai, Angeline o a mo koba, go senola morero wa gore tota o ne a se na lerato mo go Motsamai. • Fa a se na go kobiwa ke Angeline, Motsamai o kopana le Suzan, mme le ene o mmaya bobi mo matlhong gore ga a na lelapa. • Motsamai le Suzan ba tswelela mmogo ka maitlhomo a gore ba a ratana. Suzan o kopa Motsamai gore ba rekise merogo, ba reke bene le go aga lebenkele, mme tsotlhe tse Motsamai o a di dira. • Morago ga dingwaganyana ba ntse ba nna mmogo, Suzan o koba Motsamai go senola morero wa gore se a neng a aketsa Motsamai ka sona a re ke lerato, e ne e se lona. • Go tloga kwa go kobiweng kwa ga Suzan, Motsamai o aketsa Gladys gore o ya go tlhala mosadi yo a neng a mo nyetse ka ntlha ya go iphetlha, mme ba tswelela ka maitlhomo a gore ba a ratana. • Motsamai o rekela Gladys tshupanako, o mo epela metsi, o mo tlhabololela ntlo le go mo rekela Corolla 16V. • Kwa bofelong, Kefentse monna wa ga Gladys, o a goroga, mme o feta a koba Motsamai mo ntlong. Se se senola gore lerato le Gladys a neng a re ke lerato mo go Motsamai, e ne e se lerato, mme e ne e le go mo dirisa fela gore a bone se a neng a se batla. Ga a ise a ke a bolelele Motsamai gore o ne a na le monna, mme monna yoo o ngadile mo ntlong. [25] Kwalololo e ileditswe Phetla"